विंडोज़ मोबाइल में डिफॉल्ट रूप से हिन्दी समर्थन नहीं होता परन्तु इसके लिए आयरॉन्स हिन्दी सपोर्ट नामक एक औजार उपलब्ध है जो कि फोन में हिन्दी टैक्स्ट का प्रदर्शन एवं इनपुट सक्षम कर देता है। यह फोन में एक वर्चुअल कीबोर्ड (आइऍमई) जोड़ देता है जिससे आप फोन में किसी भी स्थान पर हिन्दी लिख सकते हैं। यद्यपि यह सॉफ़्टवेयर केवल विंडोज़ मोबाइल के संस्करण पाँच और छह प्रोफेशनल पर ही काम करेगा और फोन टच स्क्रीन वाला होना चाहिए। पूरी प्रक्रिया की जानकारी यहाँ देखें। आयरॉन्स हिन्दी सपोर्ट विंडोज़ मोबाइल ५.०, ६.० तथा ६.१ के साथ कार्य करता है। यह संस्करण ६.५, ६.५.३ आदि में इंस्टाल नहीं होता। विंडोज़ मोबाइल में हिन्दी फॉण्ट डालने का तरीका यहाँ देखें।

विंडोज़ फोन के संस्करण ७.x में हिन्दी समर्थन नहीं है। हिन्दी फॉण्ट डालकर हिन्दी दिखने लगती है परन्तु रैण्डरिंग इंजन में हिन्दी समर्थन के अभाव के कारण मात्रायें, आधे अक्षर तथा संयुक्ताक्षर सही प्रदर्शित नहीं होते।

विंडोज़ मोबाइल/विंडोज़ फोन युक्त फोन निर्माताओं में ऍचटीसी, सैमसंग, सोनी ऍरिक्सन, ऍलजी आदि शामिल हैं।

हिन्दी पाठ्य प्रदर्शन
विंडोज़ मोबाइल/विंडोज़ फोन संचालन प्रणाली में हिन्दी समर्थन
आइओऍस में हिन्दी समर्थन
फोन में हिन्दी टाइप करना